b'\n_START_ARTICLE_\nBiologinis nuotek\xc5\xb3 valymas\n_START_PARAGRAPH_\nBiologinis valymas \xe2\x80\x93 svarbi nuotek\xc5\xb3 valymo proceso dalis. Jo metu mikroorganizmai suskaido ir maistui suvartoja nuotekose esan\xc4\x8dius organinius ter\xc5\xa1alus, taip i\xc5\xa1valydami vanden\xc4\xaf. Biologinio valymo metodai yra pagr\xc4\xafsti bakterij\xc5\xb3 geb\xc4\x97jimu maitintis \xc4\xafvairiomis organin\xc4\x97mis ir mineralin\xc4\x97mis med\xc5\xbeiagomis, esan\xc4\x8diomis nuotekose. Bakterij\xc5\xb3 fiziologin\xc4\x97s galimyb\xc4\x97s maitinimo med\xc5\xbeiag\xc5\xb3 ir aplinkos s\xc4\x85lyg\xc5\xb3 at\xc5\xbevilgiu labai \xc4\xafvairiapusi\xc5\xa1kos, ir tai leid\xc5\xbeia i\xc5\xa1 nuotek\xc5\xb3 pa\xc5\xa1alinti beveik visus organinius junginius.\n_START_SECTION_\n\xc4\xaeranga\n_START_PARAGRAPH_\nPirminiai nusodintuvai, sm\xc4\x97liagaud\xc4\x97s, grotos, septikai. \xc5\xa0ie \xc4\xafrenginiai da\xc5\xbeniausiai skirti sulaikyti biologi\xc5\xa1kai neskaidomas arba sunkiai skaidomas med\xc5\xbeiagas. Kai kada nuotek\xc5\xb3 u\xc5\xbeter\xc5\xa1tumas b\xc5\xabna per didelis biologiniam valymui, tod\xc4\x97l \xc4\xafrengiami sud\xc4\x97tingi regentiniai \xc5\xabkiai, flotatoriai ar pana\xc5\xa1iai._NEWLINE_Kitas neatskiriamas nuo biologinio valymo \xc4\xafrenginys - veikliojo dumblo atskirtuvas, o tiksliau antrinis nusodintuvas.'